CELEX: 62017CN0627
Language: fi
Date: 2017-11-08 00:00:00
Title: Asia C-627/17: Ennakkoratkaisupyyntö, jonka Okresný súd Dunajská Streda (Slovakia) on esittänyt 8.11.2017 – ZSE Energia a.s. v. RG

5.2.2018   
            
            
               FI
            
            
               Euroopan unionin virallinen lehti
            
            
               C 42/3
            
         Ennakkoratkaisupyyntö, jonka Okresný súd Dunajská Streda (Slovakia) on esittänyt 8.11.2017 – ZSE Energia a.s. v. RG
   (Asia C-627/17)
   (2018/C 042/06)
   Oikeudenkäyntikieli: slovakki
   
      Ennakkoratkaisua pyytänyt tuomioistuin
   
   Okresný súd Dunajská Streda
   
      Pääasian asianosaiset
   
   
      Kantaja: ZSE Energia a.s.
   
      Vastaaja: RG
   
      Muu osapuoli: ZSE Energia CZ, s.r.o.
   
      Ennakkoratkaisukysymykset
   
   
            
               1)
            
            
               Onko eurooppalaisesta vähäisiin vaatimuksiin sovellettavasta menettelystä 11.7.2007 annetun Euroopan parlamentin ja neuvoston asetuksen (EY) N:o 861/2007 (1) 3 artiklan 1 kohdassa tarkoitettua yhden asianosaisen käsitettä tulkittava siten, että se käsittää myös ”väliintulijan”, toisin sanoen sellaisen menettelyyn osallistuvan osapuolen, joka ei ole kantaja eikä vastaaja vaan joka osallistuu asian käsittelyyn tukeakseen kantajan tai vastaajan perusteita?
            
         
            
               2)
            
            
               Mikäli ”väliintulijaa” ei voida pitää asetuksen N:o 861/2007 3 artiklan 1 kohdassa tarkoitettuna ”asianosaisena”:
               kuuluuko asetuksen N:o 861/2007 liitteen I mukaisella vakiolomakkeella A vireille pantu kantajan ja vastaajan välinen menettely asetuksen N:o 861/2007 soveltamisalaan sen 2 artiklan 1 kohdassa ja 3 artiklan 1 kohdassa tarkoitetulla tavalla, niitä yhdessä luettuina, silloin, kun edellä mainituilla on kotipaikka asiaa käsittelevän tuomioistuimen sijaintijäsenvaltiossa ja ainoastaan ”väliintulijan” kotipaikka on toisessa jäsenvaltiossa?
            
         
      (1)  EUVL 2007, L 199, s. 1.